Kosmosemutid
"Kosmosemutid" (inglise keeles "Suburban Hags") on Alar Pikkoraineni koomiks, mis ilmub 1994. aastast Eesti Ekspressis. Koomiksi tegelased on kaks eakat vanatädi (Marta ja Juula), kelle sõber[küsitav] on vares. Koomiksi sisu kajastab muu hulgas päevakajalisi teemasid. Koomiksi sageli korduvad tegelased on veel siil ja krabipulk. Koomiks on ilmunud ka raamatusarjana. Koomiksi tegemise ajendiks oli 1990. algul Eesti Ekspressis ilmunud Asko Künnapi koomiks "Kosmoserotid". Eurovisiooni lauluvõistluse Eesti eelvoorus Eesti Laul 2019 näidati "Kosmosemuttide" põhjal tehtud animatsioone vaheklippidena.